text: প্রচ্ছদ » শেষ পাতা » [১]অর্থের জন্য করোনায় বেশি বেশি মৃত্যু দেখাচ্ছেন চিকিৎসকরা: ট্রাম্প
  পূর্ববর্তী [১]যুক্তরাষ্ট্র এখন চীন এবং বাংলাদেশের মধ্যে একটা বিরোধ সৃষ্টি করতে চাচ্ছে: রাষ্ট্রদূত লি জিমিং
  পরবর্তী [১]মার্কিন প্রেসিডেন্ট নির্বাচন প্রক্রিয়া জটিল হলেও চমকপ্রদ
  আসিফুজ্জামান পৃথিল: [২] মিশিগানের এক জনসভায় কোনও প্রমাণ না দেখিয়েই মার্কিন প্রেসিডেন্ট ট্রাম্প বলেন, কেউ করোনায় মারা গেলে আমাদের চিকিৎসকরা বেশি অর্থ পান। আপনারা তা জানেন। আমি বলতে চাই, আমাদের চিকিৎকরা খুবই চৌকস মানুষ। তারা কেউ মারা গেলেই তারা কোভিডের উপর দোষ চাপিয়ে দেন। সিএনএন
  [৩] এমন সময় মার্কিন প্রেসিডেন্ট এই অভিযোগ আনলেন, যখন তার দেশ শত বছরের মধ্যে বৃহত্তম স্বাস্থ্য সমস্যার ভেতর দিয়ে যাচ্ছে। তিনি যেদিন এই অভিযোগ করলেন, সেদিনই যুক্তরাষ্ট্রে রেকর্ড সর্বোচ্চ কোভিড রোগী শনাক্ত হয়েছে। সেদিন মারা গেছেন ৯২৯ জন। ফক্স
  [৪] শুরু থেকেই স্বাস্থ্য বিশেষজ্ঞরা বলে আসছেন, চলতি শরৎ ও শীতে করোনায় আক্রান্ত ও মৃতের সংখ্যা বেড়ে যাবে। এসময় তারা সকলকে পারতপক্ষে ঘর থেকে বের না হবার পরামর্শও দেন। কিন্তু ট্রাম্প সেই নিষেধ না শুনে একের পর এক জনসভা করেছেন। যেগুলোতে সাধারণ স্বাস্থ্যবিধি পর্যন্ত মানা হয়নি। সিএনবিসি
  [৫] আমেরিকান মেডিক্যাল অ্যাসোসিয়েশন মার্কিন প্রেসিডেন্টের নাম উল্লেখ না করে তার বক্তব্যকে অসত্য বলে আখ্যায়িত করে এর তীব্র প্রতিবাদ জানিয়েছে। তারা বলছেন, এসব তথ্য তাদের কর্তব্যনিষ্ঠাকে ক্ষতির মুখে ফেলে দিচ্ছে। চিকিৎসা দিতে গিয়ে প্রাণ হারানো চিকিৎসকদের জন্যও এটি বড় ধরণের অপমান। সিএনএন। সম্পাদনা: ইকবাল খান